Document ID: 32009R1026

REGULAMENTUL (CE) NR. 1026/2009 AL COMISIEI
din 29 octombrie 2009
de rectificare a Regulamentului (CE) nr. 567/2009 privind înregistrarea unei denumiri în registrul de specialități tradiționale garantate [Pierekaczewnik (STG)]
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 509/2006 al Consiliului din 20 martie 2006 privind specialitățile tradiționale garantate din produse agricole și alimentare (1), în special articolul 9 alineatul (4) primul paragraf,
întrucât:
(1)
O greșeală apare în Regulamentul (CE) nr. 567/2009 al Comisiei (2), astfel cum a fost publicat, prin care se înregistrează ca specialitate tradițională garantată denumirea „Pierekaczewnik”. Într-adevăr, în conformitate cu cererea transmisă de Polonia, această denumire trebuie să beneficieze de protecția prevăzută la articolul 13 alineatul (2) din Regulamentul (CE) nr. 509/2006.
(2)
Regulamentul (CE) nr. 567/2009 trebuie rectificat în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 567/2009 se rectifică după cum urmează:
1.
Considerentul 3 se înlocuiește cu:
„(3)
Cu ocazia cererii de înregistrare, a fost, de asemenea, solicitată protecția prevăzută la articolul 13 alineatul (2) din Regulamentul (CE) nr. 509/2006. Este necesar să se acorde această protecție denumirii «Pierekaczewnik» în măsura în care, în absența unei opoziții, nu s-a demonstrat că numele este utilizat în mod legal, notoriu și semnificativ din punct de vedere economic pentru produse agricole sau alimentare similare.”
2.
La articolul 1 se adaugă următorul paragraf:
„Se aplică protecția prevăzută la articolul 13 alineatul (2) din Regulamentul (CE) nr. 509/2006.”
3.
În anexă se adaugă următorul text:
„Utilizarea denumirii este rezervată.”
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la data intrării în vigoare a Regulamentului (CE) nr. 567/2009.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 octombrie 2009.

Labels: 3
18
17